text: X.
  Per naturam quidem proximi intelliguntur qui ordine nascendi, gradu ac linea propius absunt, id est, minus remoti ab eo sunt, cujus posteros populus, lex, aut consuetudo eo ordine ad imperium vo-luit admoveri. Vnde sequitur ad ejus primogenitum, & primogeniti posteros, ac, his deficientibus, ad reliquos liberos, eorumque posteros, pro ordine nascendi, facto semper à recta linea in aliam proximam transitu, pro nascendi itidem ordine, deferri imperia, in quibus haec sucessio habet locum.